b"\n_START_ARTICLE_\nF\xc3\xa9lix Candela\n_START_PARAGRAPH_\nF\xc3\xa9lix Candela Outeri\xc3\xb1o (27. jaanuar 1910 Madrid, Hispaania \xe2\x80\x93 7. detsember 1997 P\xc3\xb5hja-Carolina, USA) oli Hispaania ja Mehhiko arhitekt, kes on andnud m\xc3\xa4rkimisv\xc3\xa4\xc3\xa4rse panuse Mehhiko arhitektuuri arengusse._NEWLINE_Ta l\xc3\xb5petas 1935. aastal Madridis arhitektuurialase tehnikak\xc3\xb5rgkooli Escuela T\xc3\xa9cnica Superior de Arquitectura de Madrid._NEWLINE_Hispaania kodus\xc3\xb5jas s\xc3\xb5dis ta vabariiklaste poolel. P\xc3\xa4rast Franco v\xc3\xb5itu emigreerus ta 1939. aastal Mehhikosse. _NEWLINE_Ta oli aastatel 1953\xe2\x80\x931970 Mexico rahvus\xc3\xbclikooli ja 1971\xe2\x80\x931978 University of Illinois at Chicago professor.\n_START_SECTION_\nLooming\n_START_PARAGRAPH_\nCandela on loonud unikaalseid koorikehitisi, millest enamik on rajatud h\xc3\xbcperboolsete paraboloidide teravmeelsele kasutamisele. _NEWLINE_1950-ndate algul projekteeris ta Mehhikos Cuernavacas restorani ja mambo tantsusaali hotellis El Hotel Casino de la Selva, kus ta koorikkatte lahendas h\xc3\xbcperboolse paraboloidpindadena. Sarnast lahendust kasutas Candela oma loomingus hiljem veel mitmel korral. _NEWLINE_Mehhikos M\xc3\xa9xicos Xochimilcose veepargi keskele projekteeris ta restorani, mis oma kujult sarnaneb kaheksalelehelise paraboloididest koosneva \xc3\xb5iega. ( , ehitis valmis 1958) Kaarja katuse ehitamiseks oli Candela \xe2\x80\x93 \xc3\xbcheaegselt arhitekt, insener ja ettev\xc3\xb5tja \xe2\x80\x93 loonud v\xc3\xa4ga \xc3\xb6konoomse meetodi.  _NEWLINE_2002. aastal avati Kataloonias Valencias Kunsti- ja teaduslinnaku \xc3\xbche kompleksina L'Oceanogr\xc3\xa0fic. See projekteeriti Candela juhtimisel veel tema eluajal (suri 1997)."